### Beslutningstema

Det skal besluttes, om Daniel Mathiesen og -handlingsplan for Tønder Kommune - om fremtidens lejeboliger kan godkendes.

### Sagsfremstilling

Tønder Kommune står som andre kommuner over for udfordringer med at tilpasse udbud og efterspørgsel på boligområdet herunder særligt på lejeboligområdet. Opgaven og formålet med boligudviklingsstrategien er at se på, hvordan kommunen kan handle både i forhold til den almene boligsektor og det private lejeboligmarked.

Strategien adresserer de udfordringer og muligheder, der er for at handle på befolkningsfremskrivningerne og det fremtidige boligbehov herunder at sikre, at udviklingen sker i tæt samarbejde med almen boligsektoren og at nybyggeri og renovering er tilpasset kommunens udviklingsplaner og strategier.

Analysen og befolkningsprognosen viser, at Tønder Kommune i årene frem til 2040 kommer til at mangle ca. 1.000 boliger. I strategien lægges der op til, at Tønder Kommune ønsker at styre denne udvikling i overensstemmelse med kommunens overordnede strategier, udviklingsplaner samt lokalplanerne i de forskellige områder i kommunen.

I strategien lægges op til, at Tønder Kommune ønsker

* at lejeboligudvikling ses i sammenhæng med befolkningsudviklingen og den efterspørgsel, der er
* at bosætning, byudvikling og boligudvikling ses i strategisk sammenhæng
* at boligudvikling indpasses i de eksisterende bymiljøer
* at den fremtidige boligudvikling løftes bredt både i dialogen med den almene boligsektor og private aktører
* at sætte dagsorden for boligudvikling, evt. med opkøb for at sætte områder i spil til almene eller private boliger herunder forberedende indsatser ved fortætningsstrategier
* at de primære udviklingsområder er Tønder, Skærbæk, Toftlund, Løgumkloster, Bredebro, Højer, Rømø og [adresse]
* mulighed for særlige indsatser i mindre byer

De konkrete indsatsforslag omhandler

* at der samlet kan peges på en række konkrete muligheder for lejeboliger i kommunen. Det foreslås, at denne pulje af muligheder indgår i en konkretisering i en fase et. Formålet hermed er at forberede, at mulighederne kan forelægges almene og private aktører til en dialog om udviklingsmulighederne.
* at det foreslås at understøtte implementeringen ved at afsætte et årligt rådighedsbeløb i en tre-årig periode til at understøtte nye lejeboligudviklingsprojekter. Beløbet kan anvendes til grundkapital til almene boligprojekter og evt. opkøb og forberedelse.
* at der sættes et afdækningsarbejde i gang; dels ved at igangsætte en strategiplan for fortætning/huludfyldning i områder. Hvor der ikke aktuelt er arbejdet med byudvikling, igangsættes egentlige udviklingsplaner, hvor en strategiplan for fortætning/huludfyldning kan være et supplement til udviklingsplanen.
* I mindre byer åbnes derudover op for særlige bosætningsinitiativer som evt. kan være målretttet konkrete kendte målgrupper.

### Kommunaldirektøren indstiller,

at Daniel Mathiesen og -handlingsplan for Tønder Kommune - om fremtidens lejeboliger godkendes, og

at indstillingen videresendes til Økonomiudvalget og Kommunalbestyrelsen.

Beslutning fra Klima-, Vækst- og Udviklingsudvalget, 14. september 2022, pkt. 4:

Indstillingen anbefales.

Beslutning fra Økonomiudvalget, 22. september 2022, pkt. 14:

Indstillingen anbefales.

### Beslutning

Indstillingen godkendt.